EkBass/fiwiki-20250220-pages-articles huggingface dataset:
Eteisväliseinän aukko

Eteisväliseinän aukko () on synnynnäinen sydänvika, josta kärsivän eteisväliseinässä on aukko.Sydämen rakenneviat lapsellaEteisten väliseinän aukko - ASD == Tyypit == === PFO === PFO eli avoin soikea ikkuna (patent foramen ovale) on sydämen eteisten välisessä seinämässä sijaitseva reikä. PFO johtuu siitä, ettei sikiöllä sydämessä oleva reikä sulkeudu normaaliin tapaan syntymän jälkeen.Patent Foramen Ovale (PFO), Cleveland ClinicTerveyskirjasto, sanasto Sitä esiintyy noin neljänneksellä aikuisväestöstä; ruumiinavauksissa se todetaan 17–27 prosentilla vainajista.Duodecim, Sydänperäinen aivoembolisaatio PFO voi altistaa laskimosta lähtevälle hyytymän aiheuttamalle veritulpalle esimerkiksi aivoverenkiertoonKäypähoito.fi . Avoin soikea ikkuna voi aiheuttaa oikovirtauksen oikealta vasemmalle ja saattaa altistaa potilaan hyytymälle. == Katso myös== *Kammioväliseinän aukko == Lähteet == * Vesa Karttunen: Patent foramen ovale and cryptogenic brain infarction === Viitteet === == Aiheesta muualla == *Magnus Johansson, Diagnosis of interatrial shunts and the influence of patent foramen ovale... Luokka:Sydän- ja verisuonitaudit
Jegor Korškov

Jegor Korškov (s. 10. heinäkuuta 1996 Novosibirsk, Venäjä) on venäläis- kazakstanilainen jääkiekkoilija. Hän on pelipaikaltaan laitahyökkääjä. == Lähteet == Luokka:Venäläiset jääkiekkoilijat Luokka:Toronto Maple Leafsin varaamat pelaajat Luokka:Vuonna 1996 syntyneet Luokka:Elävät henkilöt
Maksim Lazarev

Maksim Lazarev (s. 29. tammikuuta 1996 Kazan, Venäjä) on venäläinen jääkiekkoilija, joka pelaa VHL-joukkue AKM Tulassa. Hän on pelipaikaltaan laitahyökkääjä ja laukoo oikealta. Luokka:Venäläiset jääkiekkoilijat Luokka:Vuonna 1996 syntyneet Luokka:Elävät henkilöt
Radel Fazlejev

Radel Fazlejev (s. 7. tammikuuta 1996 Kazan, Venäjä) on venäläinen jääkiekkoilija. == Lähteet == * Luokka:Venäläiset jääkiekkoilijat Luokka:Vuonna 1996 syntyneet Luokka:Elävät henkilöt
Vallaton Waltari

Vallaton Waltari on Mika Waltarin tekstejä sisältävä kokoelma, joka ilmestyi 1957 WSOY:n kustantamana. Se sisältää kuusikymmentä kirjoitusta 1930-luvulta 1950-luvulle, muun muassa novelleja, kertomuksia, tekstejä kirjoittamisesta sekä näytelmän Yövieras. Teoksesta on julkaistu neljä painosta vuoteen 2008 mennessä. Teoksen ensimmäinen painos oli poikkeuksellisen suuri, 20 000 kappaletta.Tieto Fennican tietokantaan otettu kirjan nimiölehdeltä. ==Lähteet== Luokka:Mika Waltarin teokset Luokka:Vuoden 1957 kirjat Luokka:Suomalaiset kirjat
Ulla Lipponen

Ulla Lipponen (5. syyskuuta 1941 Kuopio – 25. marraskuuta 2015 Kuopio) oli suomalainen perinteentutkija. Hän tutki erityisesti lasten ja nuorten folklorea, ja työskenteli Suomalaisen Kirjallisuuden Seuran kansanrunousarkistossa.Muistokirjoitus. Hs.fi viitattu 29.12.2015 Työtään hän esitteli useissa teoksissa, joista esimerkiksi Kilon poliisista (1987) on otettu kymmenen painosta ja sen uudistetusta versiosta Kilon toinen poliisi useita lisää. Lipponen palkittiin 2004 ansioistaan Suomen lasten Kalevala -palkinnolla. ==Teokset== * Kuukernuppi: vanhoja ja uusia lastenloruja, toim. Ulla Lipponen. Suomalaisen kirjallisuuden seura, 1984 ISBN 951-717-372-5 * Näin syntyi Kalevala, toim. Anneli Asplund ja Ulla Lipponen. Suomalaisen kirjallisuuden seura, 1985 (näyttelyteksti; käännetty useille kielille) * Kilon poliisi ja muita koululaisjuttuja, toim. Ulla Lipponen. Suomalaisen kirjallisuuden seura, 1987 ISBN 951-717-480-2 * Siistiä sisätyötä: kopiohuumoria, toim. Ulla Lipponen. Suomalaisen kirjallisuuden seura, 1989 ISBN 951-717-571-X. * Puolesta ja vastaan: kansa käräjillä, toim. Marjatta Jauhiainen ja Ulla Lipponen. Lakimiesliiton kustannus, 1990 ISBN 951-640-490-1. * Usko toivo rakkaus: tyttöjen runovihkoperinnettä, Suomalaisen Kirjallisuuden Seura, 1992 ISBN 951-717-697-X. * Vitsien kirja: Pirkan vitsipalstan satoa, Kauppiaitten kustannus, 1993 ISBN 951-635-811-X. * Jauhot suuhun: arvoitusvitsejä ja kompakysymyksiä, toim. Ulla Lipponen. Suomalaisen Kirjallisuuden Seura, 1995 ISBN 951-717-848-4 (nid.) :. * Sika sumussa: kuva- arvoituksia, toim. Ulla Lipponen. Suomalaisen Kirjallisuuden Seura, 1997 ISBN 951-717-951-0. * Kaistapää: kuvakirjoituksia ja piirrospähkinöitä, toim. Ulla Lipponen. Suomalaisen Kirjallisuuden Seura, 1999 ISBN 951-746-103-8. * Ota mamma mato: kompatehtäviä, toim. Ulla Lipponen. Suomalaisen Kirjallisuuden Seura, 2003 ISBN 951-746-501-7. * Kilon toinen poliisi: vanhoja ja uusia koululaisjuttuja, toim. Ulla Lipponen. Suomalaisen Kirjallisuuden Seura, 2005 ISBN 951-746-685-4. == Lähteet == == Aiheesta muualla == *Ulla Lipposen bibliografia: teokset, teosten arvostelut, haastattelut ym. hänestä kirjoitettua Luokka:Suomalaiset folkloristit Luokka:Vuonna 1941 syntyneet Luokka:Vuonna 2015 kuolleet
Lohtunaiset

Lohtunaiset olivat naisia ja tyttöjä, jotka Japanin keisarillinen armeija pakotti seksiorjuuteen Japanin miehitysalueilla jo ennen toista maailmansotaa sekä sodan aikana.In Remembrance of Wartime “Comfort Women”The Scars of War: Vietnam Comfort Women CNN: War and Women: The Vietnam War Termi on suora käännös japaninkielisestä sanasta ianfu, joka on kiertoilmaus prostituoidulle. Etelä-Koreassa on keskuskeltu korvaavasta termistä ”seksiorja”, vaikka lohtunainen-termiä ovat käyttäneet Korean valtionjohto sekä uhrit itse. Arviot naisten määrästä vaihtelevat muutamasta kymmenestä tuhannesta jopa kahteensataan tuhanteen.Japani ja Etelä-Korea sopuun sodanaikaisten bordellien ”lohtunaisista” Lohtunaisten kohtalo on vielä 2000-luvullakin haitannut Japanin ja sen naapurimaiden suhteita. Joulukuussa 2015 Etelä-Korea ja Japani pääsivät viimein sopimukseen lohtunaisista ja Japani muun muassa pyysi lohtunaisten kohtelua anteeksi ja sitoutui maksamaan elossa oleville lohtunaisille korvauksia.Japani ja Etelä-Korea sopuun kiistassa lohtunaisista 8\. tammikuuta 2021 Etelä-Korea määräsi Japanin maksamaan 100 miljoonaa Etelä- Korean wonia (91 800 Yhdysvaltain dollaria) jokaiselle kahdelletoista vielä elossa olevalle eteläkorealaiselle lohtunaiselle, joita Japanin armeija seksuaalisesti hyväksikäytti toisen maailmansodan aikana. Japani hylkäsi määräyksen 23. tammikuuta. ==Lähteet== ==Aiheesta muualla== Luokka:Aasian historia Luokka:Ihmiskauppa Luokka:Rikollisuus Japanissa Luokka:Toisen maailmansodan sotarikokset
Haskell Wexler

Haskell Wexler (6. helmikuuta 1922 Chicago, Yhdysvallat – 27. joulukuuta 2015 Santa Monica, Kalifornia, Yhdysvallat) oli yhdysvaltalainen elokuvaaja. Hän kuvasi sekä näytelmäelokuvia että teollisuuselokuvia, mainoksia ja poliittisia dokumentteja. Hän sai työstään useita palkintoja, muun muassa kaksi parhaan kuvauksen Oscaria (Kuka pelkää Virginia Woolfia? ja Tämä maa on minun). Hänellä on myös tähti Hollywoodin Walk of Famella. Hänen ensimmäinen pitkä näytelmäelokuvatyönsä oli Irvin Kershnerin ohjaama Stakeout on Dope Street (1958). Tunnettuja kuvaustöitä ovat lisäksi esimerkiksi Elia Kazanin America America (1963), Mike Nicholsin Kuka pelkää Virginia Woolfia? (1966), Norman Jewisonin Yön kuumuudessa (1967) ja John Saylesin Matewan – kuoleman kaivos (1987). Wexler hoiti loppuun Terrence Malickin elokuvan Onnellisten aika kuvaukset Néstor Almendrosin jouduttua lähtemään toisen elokuvan pariin. Almendros palkittiin elokuvasta Oscarilla. Elokuva YouTubessa, julkaistu 13.3.2018. == Lähteet == == Aiheesta muualla == * * Luokka:Yhdysvaltalaiset elokuvaajat Luokka:Vuonna 1922 syntyneet Luokka:Vuonna 2015 kuolleet
Fame-luokka (linjalaiva)

Fame-luokka oli Britannian kuninkaallisen laivaston yhdeksän 74-tykkisen kolmannen luokan linjalaivan muodostama alusluokka. == Alukset == Alusten kummallakin tykkikannella oli kaksikymmentäkahdeksan tykkiä, alemmalla 32 naulan ja ylemmällä 18 naulan tykkejä. Puolikannella oli neljätoista ja etukannella neljä 9 naulan tykkiä. Fame-luokan linjalaivatWinfield, Rif s. 74-75 Nimi Telakka Kölinlasku Vesille Palvelus Kohtalo HMS Fame Deptfordin telakka 22. tammikuuta 1802 8. lokakuuta 1805 lokakuu 1805 romutettu 1817 HMS Albion Perry, Wells & Green, Blackwall kesäkuu 1800 17. kesäkuuta 1802 helmikuu 1802 romutettu 1836 HMS Hero Perry, Wells & Green elokuu 1800 18. elokuuta 1803 lokakuu 1803 haaksirikkoutunut 1811 HMS Illustrious John Randall & John Brent, Rotherhithe helmikuu 1801 3. syyskuuta 1803 marraskuu 1803 romutettu 1868 HMS Marlborough Barnard, Deptford elokuu 1805 22. kesäkuuta 1807 romutettu 1835 HMS York Brent elokuu 1805 7. heinäkuuta 1807 romutettu 1854 HMS Sultan Dudman, Deptford joulukuu 1805 19. syyskuuta 1807 romutettu 1864 HMS Hannibal Adams, Bucklers Hard joulukuu 1805 toukokuu 1810 romutettu 1833 HMS Royal Oak Dudman kesäkuu 1806 4. maaliskuuta 1809 romutettu 1850 == Lähteet == * === Viitteet === *
Aasian infrastruktuuri-investointipankki

Aasian infrastruktuuri-investointipankki AIIB (Asian Infrastructure Investment Bank) on kansainvälinen finanssi-instituutio. Pankki perustettiin Kiinan aloitteesta ja sillä on 86 jäsenmaata, joista osa ei-aasialaisia. Myös Suomi on pankin jäsen. Pankki perustettiin muodollisesti 25. joulukuuta 2015 ja sen toiminta alkoi tammikuussa 2016. == Lähteet == == Aiheesta muualla== Luokka:Investointipankit Luokka:Kansainväliset talousjärjestöt
Visurinlampi

Visurinlampi on Pirkanmaalla Parkanossa Käenkoskella sijaitseva lampi, joka kuuluu Kokemäenjoen vesistössä Ikaalisten reitin valuma-alueen Parkanonjärven alueeseen. Visurinlampi on osa Riuttasjärven-Linnanjärven aluetta. == Maantietoa == Lampi on 300 metriä pitkä, 200 metriä leveä ja sen pinta-ala on 2,2 hehtaaria. Lammen pääaltaasta erkanee 150 metriä pitkä lahti, josta on kaivettu laskuoja Riuttasjärven rantaan Käenkosken tanssilavan tuntumaan . Lampeen laskee kaksi ojaa, joista toinen on Iso-Visurin laskuoja. Rantaviivan pituus on 900 metriä ja ranta on soistunutta metsää. Rannoille ei ole rakennettu mitään. Valtatie 3 ohittaa lammen 50 metrin päästä. == Lähteet == Luokka:Riuttasjärven–Linnanjärven alue Luokka:Parkanon järvet
Iso-Visuri

Iso-Visuri on Pirkanmaalla Parkanossa sijaitseva järvi, joka kuuluu Kokemäenjoen vesistössä Ikaalisten reitin valuma-alueen Parkanonjärven alueeseen. Iso-Visuri on osa Riuttasjärven-Linnanjärven aluetta. == Maantietoa == Järvi on 600 metriä pitkä, 300 metriä leveä ja sen pinta-ala on 13 hehtaaria. Se sijaitsee Mustanevan eteläpäässä ja sen rannat ovat suota. Etelärannalla on leveämpi avosuoalue. Järveen on kaivettu seitsemän ojaa, joista pohjoispäässä olevat tuovat siihen Mustanevan vettä. Kaakoiskärjestä lähtee laskuoja, joka laskee Visurinlampeen ja jatkaa siitä Riuttasjärveen. Rantaviivan pituus on 1,6 kilometriä. Rannoille on rakennettu neljä vapaa-ajan asuntoa. Niille johtaa tiet valtatieltä 3 Parkanon keskustan suunnalta. == Historiaa == Vanhassa 1800-luvun pitäjänkartassa lammen nimi oli kirjoitettu "Visurilampi" ja se oli piirretty samaan karttaan toisen "Visurilampi" kanssa. Kartturi ei tuolloin erotellut niitän mitenkään. Iso-Vihurista oli piirretty laskuoja, joka laski nykyiseen Visurilampeen. == Lähteet == Luokka:Riuttasjärven–Linnanjärven alue Luokka:Parkanon järvet
Yingkou

Yingkou (, pinyin: Yíngkǒu Shì) on prefektuuritason kaupunki Kiinan Liaoningin maakunnan eteläosassa. Kaupungin keskusta sijaitsee linnuntietä noin 160 kilometriä maakunnan pääkaupunki Shenyangista lounaaseen. Prefektuurin pinta- ala on 5 402 neliökilometriä ja väkiluku 2,43 miljoonaa (2010). Kaupunki rajoittuu luoteessa Panjinin, koillisessa ja idässä Anshanin, etelässä Dalianin prefektuuritason kaupunkeihin, ja lännessä Bohaimereen. == Hallinnollinen jako == Piirikuntatasolla prefektuuri jaetaan kuuteen osaan seuraavasti (numerointi kuten oheisessa kuvassa, asukasluvut vuonna 2010): ; Kaupunkipiirit (4) * 1. Zhanqian (站前区), 310 634 as. * 2. Xishi (西市区), 164 873 as. * 3. Bayuquan (鲅鱼圈区), 431 087 as. * 4. Laobian (老边区), 125 454 as. ; Piirikuntatason kaupungit (2) * 5. Gaizhou (盖州市), 691 595 as. * 6. Dashiqiao (大石桥市), 704 891 as. == Galleria == Yingkou Tempel.JPG|Pagodi Yingkoussa. 营口东站.jpg|Yingkoun itäinen rautatieasema. 营口辽河大桥2.jpg|Liaojoen silta. Bayuquan port.jpg|Yingkoun satama. == Lähteet == == Aiheesta muualla == * Yingkou virallinen sivusto (yingkou.net.cn) *
Kuolleen silmät

Kuolleen silmät – kertomuksia tuntemattoman ovilta on Mika Waltarin nimimerkillä Kristian Korppi kirjoittama kauhunovellikokoelma. Se ilmestyi 1926, ja kustantaja oli Schildt. Nimellä Kristian Korppi Waltari oli aiemmin julkaissut runoja antologiassa Nuoret runoilijat (1926). Korppi viittasi Edgar Allan Poen tunnettuun runoon "Korppi", joka oli antanut hänelle herätteen. Kertomus "Muumio" käsittelee muinaista Egyptiä.Petri Liukkonen: Mika Waltari, Authors Calender, viitattu 29.12.2015 Tutankhamon oli tuolloin maailmalla pinnalla, ja kansainvälisten esikuvien antaman esimerkin mukaan Waltari kuvaa kertomuksessa egyptiläisen haudan kauhuja.Katariina Norontaus: Verenjanoa suomalaisittain, Turun Sanomat 22.5.2011, viitattu 29.12.2015 Waltarilla oli vuonna 1926 lyhyt suhde Elina Vaaran kanssa, ja tällä Vaaran keksimällä nimimerkillä Waltari kirjoitti myös kirja-arvosteluja Helsingin Sanomiin 1926–1927.Juha Järvelä: Sukupuoli ja kansallisuus Mika Waltarin teksteissä 1925–1930 , pro gradu, Jyväskylän yliopisto, huhtikuu 2006, viitattu 29.12.2015 Kirjan mukaan on nimetty kauhuun keskittyvä lehti Kuolleen silmät.Lehden verkkosivu , viitattu 29.12.2015 == Lähteet == Luokka:Mika Waltarin teokset Luokka:Suomalaiset kauhunovellikokoelmat Luokka:Vuoden 1926 kirjat
Hotakanlampi (Parkano)

Hotakanlampi on Pirkanmaalla Parkanossa sijaitseva lampi, joka kuuluu Kokemäenjoen vesistössä Ikaalisten reitin valuma-alueen Parkanonjärven alueeseen. Hotakanlampi on osa Riuttasjärven-Linnanjärven aluetta. == Maantietoa == Lampi on 200 metriä pitkä, 80 metriä leveä ja sen pinta-ala on 1,0 hehtaaria. Se sijaitsee Hotakannevalla, joka on tiheästi ojitettu. Lampeen on kaivettu viisi suo-ojaa. Lammen vedet virtaavat nevan pohjoisosaan, josta ne kulkeutuvat Vehkapurolle Vehkapurunlampeen, ja josta ne virtaavat Riuttasjärveen. Rantaviivan pituus on 400 metriä. Rannat ovat suota, joille ei johda teitä tai joille ei ole rakennettu mitään. == Lähteet == Luokka:Riuttasjärven–Linnanjärven alue Luokka:Parkanon järvet
Kartiskalampi (Parkano)

Kartiskalampi on Pirkanmaalla Parkanossa sijaitseva lampi, joka kuuluu Kokemäenjoen vesistössä Ikaalisten reitin valuma-alueen Parkanonjärven alueeseen. Kartiskalampi on osa Riuttasjärven-Linnanjärven aluetta. == Maantietoa == Lampi on 100 metriä pitkä ja hieman kapeampi. Se sijaitsee suolla 400 metrin päässä Riuttasjärvestä. Suo on ojitettu ja lampeen on kaivettu kaksi ojaa. Lammen vesi virtaa ojia myöten Vehkapuruun, joka laskee Riuttasjärveen. Rannoilla ei ole rakennuksia eikä lammelle johda teitä. == Lähteet == Luokka:Riuttasjärven–Linnanjärven alue Luokka:Parkanon järvet
Vehkapurunlampi

Vehkapurunlampi on Pirkanmaalla Parkanossa sijaitseva lampi, joka kuuluu Kokemäenjoen vesistössä Ikaalisten reitin valuma-alueen Parkanonjärven alueeseen. Vehkapurunlampi on osa Riuttasjärven-Linnanjärven aluetta. == Maantietoa == Lampi on 150 metriä pitkä, 70 metriä leveä ja sen pinta-ala on 1,1 hehtaaria. Se sijaitsee suon ja pellon välissä ja siihen on kaivettu kuusi ojaa. Yksi ojista tuo vettä Hotakannevalta, jossa on Hotakanlampi, toinen tuo vettä Mustakeitaalta ja kolmas vie lammesta vettä Vehkapuruun, joka laskee Riuttasjärveen. Rantaviiva on 450 metriä pitkä. Rannalla ei ole rakennuksia ja sille pääsee kulkemaan peltoja pitkin. == Historiaa == Vanhassa 1800-luvun pitäjänkartassa Vehkapuru oli kirjoitettu "Vehkapuro". Se sai alkuunsa Mustakeitaan itäreunasta ja laski lammen ("Vehkapurolampi") läpi. Oja toimi samalla kylänrajana. Pohjoisrannassa sijaitsi "Vehkapuron" talo tai torppa. Nuoremmassa vuoden 1927 kartassa lammen yläpuolista ojaa kutsuttiin "kullanojaksi" ja lammen alapuolista ojaa "Sava–luomaksi". == Lähteet == Luokka:Riuttasjärven–Linnanjärven alue Luokka:Parkanon järvet
Adi L Hasla

Adi L Hasla (oikealta nimeltään Adil Hatni, s. 1991 Jyväskylä)Adi L Hasla - Välitilinpäätös (2020). Ohjaus Faruk Nazeri. YouTube. on suomalainen rap- artisti. Hatni kasvoi Jyväskylän Kuokkalassa. Hänen äitinsä on suomalainen ja isänsä marokkolaistaustainen. Artistina Hatni on saanut kuuluisuutta muun muassa musiikkipalvelu Spotifyn ja YouTuben avulla. Monsp Records julkaisi Adi L Haslan ensimmäisen sooloalbumin Habiturientti vuonna 2015.http://www.fono.fi/Dokumentti.aspx?kappale=habiturientti&ID;=f96d8153-897b-468c-a43a-2de887d9a1f6 Adi L Haslan toinen sooloalbumi Pieni Punainen Kana ilmestyi marraskuussa 2017. Sen julkaisi Universal Music Finland. Kolmas albumi 8. päivä ilmestyi vuonna 2020. Se on aiempia levyjä vakavasävyisempi. == Diskografia == === Albumit === * Habiturientti (2015) * Pieni punainen kana (2017) * 8. päivä (2020) * Filem (2022) * Casablanca (2025) == Lähteet == Luokka:Suomalaiset hip hop -artistit Luokka:Vuonna 1991 syntyneet Luokka:Elävät henkilöt
Cyriel Verschaeve

thumb|Cyriel Verschaeven patsas Cyriel Verschaeve (1874–1949) oli flaamilainen katolinen pappi ja kirjailija, joka toisen maailmansodan aikana teki yhteistyötä natsimiehittäjien kanssa. Hänen runokokoelmiaan ovat muun muassa symbolista aaterunoutta edustava Zeesymphonien (1911) ja Nocturnen (1936). Verschaeven näytelmistä tunnetaan muun muassa Jakob van Artevelde (1911), Philips van Artevelde (1913), Judas (1917), Maria Magdalena (1918) ja Elyah (1936). Aiheiltaan ne liittyvät historiaan ja Raamattuun. 1920–1922 hän julkaisi kuusiniteisen esseeteoksen Uren van Bewondering voor groote Kunstwerken ja vuonna 1940 monumentiaaliteoksen Jezus.Otavan Iso tietosanakirja, osa 9 vuodelta 1965, palsta 1270 Natsi-Saksan miehitettyä Belgian toisen maailmansodan aikana Verschaeve nimitettiin natsimielisen nukkehallituksen kulttuurineuvoston johtoon ja hän värväsi vapaaehtoisia flaameista muodostettuun SS-pataljoonaan. Sodan jälkeen Verschaeve pakeni Itävaltaan ja sai poissaolevana kuolemantuomion. Hän kuoli sydänkohtaukseen vuonna 1949. Verschaeven jäännökset siirrettiin Belgiaan vuonna 1973. Kortrijkin , Lanakenin ja Breendonkin kaupungeissa oli Verschaeven mukaan nimettyjä katuja, mutta niiden nimet päätettiin vaihtaa vuosina 2019–2020. == Lähteet == Luokka:Belgialaiset papit Luokka:Belgialaiset kirjailijat Luokka:Toisen maailmansodan henkilöt Luokka:Vuonna 1949 kuolleet Luokka:Vuonna 1874 syntyneet
Organokromiyhdisteet

Organokromiyhdisteet ovat organometalliyhdisteitä, jotka sisältävät kromin ja hiilen välisen kovalenttisen sidoksen. Organokromiyhdisteitä käytetään reagensseina orgaanisen kemian synteeseissä. Monia niistä käytetään muun muassa polymerointikatalyytteinä. ==Ominaisuudet ja valmistus== Organokromiyhdisteissä kromin hapetusluku voi vaihdella -II:sta +VI:n. Tyypillisimpiä ovat 0 ja +III. Yksinkertaiset alkyylikromiyhdisteet ovat stabiileja lähinnä silloin kuin substituentit ovat steerisesti estyneitä, jolloin β-eliminaatio ei ole mahdollinen, tai kompleksina esimerkiksi litiumheksametyylikromaattina Li3[Cr(CH3)6(dioksaani)3. Tällaisia alkyyli- tai aryylikromiyhdisteitä valmistetaan joko transmetallaatiolla Grignard- reagenssien, organolitium- tai organosinkkiyhdisteiden ja kromi(III)suolan välisellä reaktiolla tai kromi(II)suolan ja alkyylihalidin välisellä reaktiolla.Billie J. Page & Gary W. Loar: Chromium Compounds, Kirk-Othmer Encyclopedia of Chemical Technology, John Wiley & Sons, New York, 2004. Viitattu 29.12.2015 Organokromiyhdisteet eivät ole yhtä emäksisiä ja nukleofiilisiä kuin vastaavat organolitium-, -magnesium- tai -sinkkiyhdisteet. Yhdisteet sietävät pieniä määriä vettä, mutta hydrolysoituvat hitaasti veden vaikutuksesta. Hydrolysoitumisreaktio ei ole yhtä nopea kuin monilla muilla orgametalliyhdisteillä johtuen kromille tyypillisesti koordinaatiokehässä tapahtuvien ligandienvaihtoreaktioiden hitaudesta. Tavanomaisia alkyylikromiyhdisteitä stabiilimpia ovat kromin karbonyylit esimerkiksi kromikarbonyyli ja π-sidoksia muodostavat ligandit kuten dieenit ja aromaattiset yhdisteet. Stabiileja ovat muun muassa metalloseeneihin kuuluva kromoseeni, jossa ligandina on kaksi syklopentadieeniä ja tämän kanssa isoelektrinen bis(bentseeni)kromi ja muut samankaltaiset aromaattiset organokromiyhdisteet. ==Lähteet== == Aiheesta muualla == Luokka:Kromiyhdisteet Luokka:Organometalliyhdisteet
Laiwu

Laiwu (, pinyin: Láiwú Shì) oli prefektuuritason kaupunki Kiinan Shandongin maakunnan keskiosassa. Kaupungin keskusta sijaitsi linnuntietä noin 70 kilometriä maakunnan pääkaupunki Jinanista kaakkoon. Kaupungin väkiluku oli 1,3 miljoonaa (2010) ja pinta-ala 2 246 neliökilometriä. Prefektuuri rajoittui pohjoisessa Jinanin, idässä Zibon, sekä etelässä ja lännessä Tai’anin prefektuuritason kaupunkeihin. Tammikuun alussa 2019 Laiwu on yhdistetty Jinaniin. ==Hallinnollinen jako== Aluejako piirikuntatasolla Piirikuntatasolla kaupunki jakautui kahteen osaan seuraavasti (asukasluvut vuonna 2010): ;Kaupunkipiirit (2) * 1. Laicheng (莱城区), 989 535 as. * 2. Gangcheng (钢城区), 308 994 as. Yhdistyksen jälkeen molemmat kaupunkipiirit tulivat Jinanin kaupunkipiireiksi, ja Laichengin kaupunkipiiri muuttui Laiwun kaupunkipiiriksi. == Galleria == Kuva:The buliding of The People's Government of Laiwu City.jpg | Kaupungintalo. Kuva:莱芜加州步行街.jpg | Portti kävelykadulle. Kuva:莱芜市凤城西大街.jpg | Kauppakeskus Laiwussa. Kuva:莱芜市夜景.jpg | Iltanäkymää Laiwussa. ==Lähteet== == Aiheesta muualla == * Virallinen sivusto (laiwu.gov.cn) * Laiwu Travel Guide (travelchinaguide.com) * Laiwu Overview (chinatravel.com) Luokka:Shandong
Chuck Threeths

Chuck Threeths (s. 13. joulukuuta 1957) on yhdysvaltalainen koripallovalmentaja ja aktiiviuransa lopettanut koripalloilija. Threeths pelasi Tennesseen yliopistossa vuodet 1976–1980http://www.sports- reference.com/cbb/players/chuck-threeths-1.html ja vuosina 1980–1983 kolme kauttahttp://aksa.fi/suke-is-back-huiman-30-vuoden-takainen-terasmies-palasi- liikuntatalolle/ suomalaisessa Äänekosken Huimassa, keskimmäisen kauden 1981–1982 Suomen pääsarjassa. SM-sarjakaudella Huima jäi runkosarjassa viimeiseksi ja putosi alemmalle sarjatasolle. Keskimäärin Threeths teki kauden aikana 26,6 pistettä ja otti 18,3 levypalloa per ottelu ollen koko kauden levypallotilaston toinen.Chuck Threeths – Suomen Koripalloliitto Threeths palasi Suomeen pysyvästi syksyllä 2014. Kaudella 2015–2016 hän toimi I-divisioona A:ssa pelanneen HoNsUn päävalmentajana.http://www.radiokompassi.fi/uutiset/honsun-uusi-paavalmentaja- chuck-suke-threeths-tullut-keski-suomeen-nyt-jaadakseen- tamahttp://www.radiojyvaskyla.fi/uutiset-ja-haastattelut/chuck-threeths-tulee- honsun-paavalmentajaksi/40/4420 == Lähteet == * Chuck Threeths Suomen Koripalloliitto === Viitteet === Luokka:Yhdysvaltalaiset koripalloilijat Luokka:Yhdysvaltalaiset koripallovalmentajat Luokka:Vuonna 1957 syntyneet Luokka:Elävät henkilöt
Xuetangliangzin löytöpaikka

Xuetangliangzin löytöpaikka () eli myös Yunxianin ihmisen löytöpaikka () on arkeologinen kohde Kiinassa Hubein maakunnan Yunxianin piirikunnassa. Se tunnetaan erityisesti kahden pääkallon löytöpaikkana. Löydetyjä pääkalloja kutsutaan Yunxianin ihmiseksi. Kallot ovat huonosti säilyneitä ja onkin epävarmaa, kuuluvatko ne Homo erectukselle vai varhaiselle Homo sapiensille. == Ympäristö == Kohde sijaitsee lähellä Mitousin kylää Hanjoen (Hanjiang) rannasta kohoavalla rinteellä. Hanjoki on Jangtsen pohjoisesta laskeva sivuhaara, joka yhtyy siihen Wuhanin kohdalla. == Tutkimushistoria == Kohde löydettiin vuonna 1975, kun jokitörmän sorasta huomattiin ihmisen hammas. Kohteesta ei kuitenkaan löydetty mitään uutiskynnyksen ylittävää 14 vuoteen. Sitten vuonna 1989 löytyi pääkallo (tunnus EV 9001) ja vuonna 1990 toinen pääkallo (EV9002). Ne tutkittiin ja kuvailtiin vasta vuonna 1992. Silloin kallot luokiteltiin kuuluvaksi lajeihin Homo erectus ja varhainen Homo sapiens. Myöhemmin vuonna 1995 kallot katsottiin olevan lajia Homo sapiens. Päättämättömyys johtuu kallojen heikosta säilymisestä, joka on hävittänyt lajiominaisia piirteitä. Vuosina 2001 ja 2008 tutkittiin uudelleen löydettyjen kivityökalujen ominaisuuksia. == Ajoitukset == Vuonna 1996 suoritettiin ajoitus elektronin spin-resonanssi menetelmällä. Kymmenen näytettä otettiin eri nisäkkäiden hampaiden kiilteestä ja näiden ajoituksien keskiarvoksi saatiin 581 000±93 000 vuotta. Ajoitukset vaihtelivat 800 000±164 000 ja 455 000±58 000 vuoden välillä. Yhdistettynä talteen kerättyjen faunan fossiilien lajiston kanssa voidaan tämä löytökohde sijoittaa ajallisesti Zhoukoudian ja Gongwangling välille. == Löytöaineisto == === Ihminen === Kuuluisimmat löydöt ovat kaksi Yunxianin kalloa (numerot EV 9001 ja EV 9002). Kalloja kuvailleet Li ja Etler luokittelivat ne eri lajeiksi Homo erectus ja varhainen Homo sapiens. Luokittelua haittasi kallojen kärsimät vahingot maakerrosten puristuksessa ja maaperän liikkuessa paikaltaan. On myös ehdotettu että molemmat olisivat lajia Homo erectus tai Homo sapiens. Annetut ajoitukset ovat kuitenkin liian vanhoja Homo sapiensille. Koska kallojen piirteet muistuttavat hieman molempia lajeja, on ehdotettu, että kallot kuuluisivatkin lajille Homo heidelbergensis. Näin voitaisiin perustella niiden kehittyminen Denisovanihmisiksi, joita eräät pitävät Neandertalinihmisenä (Homo neanderthalensis). Varmuutta näille spekulaatioille saadaan vasta DNA- analyysin avulla. === Kiviesineet === Kohteesta on löytynyt joitakin kiviesineitä, mutta niiden liittyminen löydettyihin pääkalloihin on epävarmaa. Joitakin työkaluja on työstetty kaksipuolisesti. == Katso myös == * Luettelo paleoliittisista kohteista Kiinassa == Lähteet == Luokka:Paleoliittiset kohteet Kiinassa
Shiraz Lane

Shiraz Lane on suomalainen hard rock -yhtye, joka perustettiin vuonna 2011 Vantaalla. Yhtyeen perustivat laulaja Hannes Kett ja rumpali Ana Willman. Myöhemmin kitaristiksi tuli Miki Kalske ja toiseen kitaraan Jani Laine. Vuonna 2014 yhtyeeseen liittyi basisti Joel Alex. Vuonna 2014 yhtye pääsi Hard Rock Cafen bändikilpailun myötä keikalle Kanadan Torontoon, ja vuoden 2015 toukokuussa he esiintyivät Japanissa Finland Fest – Loud & Metal Attack –tapahtumassa. Shiraz Lane on tehnyt useita Euroopan-kiertueita muun muassa Lordin sekä Brother Firetriben kanssa. Yhtye teki ensimmäisen oman Euroopan headliner-kiertueensa keväällä 2020 juuri ennen pandemian alkua. Shiraz Lane on esiintynyt urallaan tärkeimmillä eurooppalaisilla rock-festivaaleilla (mm. Wacken, Summer Breeze, HRH Sleaze, Wildfest), ja bändi on nähty tähän mennessä kahdesti myös Yhdysvaltojen Miamista starttaavalla Monsters Of Rock -risteilyllä. Yhtye on julkaissut Be the Slave Or Be The Change EP:n ja sen jokaisesta kappaleesta musiikkivideot. Vuonna 2015 yhtye kiinnitettiin Frontiers Recordsille. Yhtyeen ensimmäinen albumi ”For Crying Out Loud” julkaistiin 15. huhtikuuta 2016. Shiraz Lanen toinen studioalbumi Carnival Days julkaistiin 23. helmikuuta 2018. Levyltä on julkaistu singlet Harder to Breathe, Carnival Days sekä People Like Us. Kappaleista Harder to Breathe ja Like Us on myös kuvattu musiikkivideot. Shiraz Lane aloitti yhteistyön tuottaja Per Aldeheimin kanssa Carnival Days -albumillaan, ja työ jatkui seuraavalla Vibration I -EP:llä, jolta löytyvät keikkahiteiksi nousseet Keep It Alive, Do You, Revolution, You Will Remain sekä To The Moon And Back (Savage Garden cover). EP:n kuuntelijaluluvut ovat liki kolme miljoonaa striimausta Spotifyssä. Vibration I -EP:n ja sitä seuranneen Forgotten Shades Of Life -albumin on julkaissut Spinefarmin perustajan uusi levy-yhtiö Ranka Kustannus. Bändi julkaisi jo vuosia sitten loppuunmyydyn ensimmäisen Be the Slave or Be The Change -EP:nsä uudelleen vuonna 2023. Tätä julkaisua seurasi livenä äänitetty akustinen EP Acoustic Archives keväällä 2024. Studioliven jokaisesta kappaleesta tehtiin myös musiikkivideot. == Diskografia == === Albumit === * * * * * * Acoustic Archives (2024) === Musiikkivideot === * ”Out There Somewhere” (2014) * ”Money Talks” (2014) * ”Mental Slavery” (2015) * ”Story to Tell” (2015) * ”Wake Up” (2016) * ”For Crying Out Loud” (2016) * ”Momma's Boy” (2016) * ”Harder to Breathe” (2017) * ”People Like Us” (2018) * ”The Crown” (2018) * ”Do You” (2019) * ”Broken Into Pieces” (2020) * ”Scream” (2022) == Lähteet == Luokka:Suomalaiset hard rock -yhtyeet
Mikael Aalto

Mikael Aalto (s. 12. syyskuuta 1994) on suomalainen koripalloilija. == Pelaajaura == Sipoolaisen Hukkabasketin kasvatti Aalto pelasi nuoruudessaan alueellisia nuortensarjoja ja kuntosarjoja, kunnes hän siirtyi kaudeksi 2014–2015 II-divisioonassa pelanneeseen Keravan Kori-80:een. Aalto teki epävirallisen tilastoinnin mukaan Keravalla keskimäärin 13,4 pistettä ja otti 8,4 levypalloa ottelua kohden ja kirjautti myös 20/20-tilastorivejä, ja hänen potentiaalinsa jopa pääsarjatasolle huomattiin. Jo marraskuussa Joensuun Katajan päävalmentajana toiminut Pekka Salminen kutsui Aallon harjoittelemaan Katajan edustusjoukkueen kanssa,http://www.kori-80.net/?x272701=272759 mutta kotkalaisjuurinen Aalto ei siirtynyt pelaamaan seuraan. Porvoossa opiskelleena hän otti keväällä 2015 yhteyttä pääsarjajoukkue KTP-Basketiin, jonka kanssa hän teki pelaajasopimuksen kesäkuussa 2015. Nuorten sarjat mukaan lukien Aalto pelasi ensimmäisen kerran valtakunnallisissa sarjoissa näin ollen vasta 21-vuotiaana tehtyään ensiesiintymisensä KTP:n edustusjoukkueessa BC Nokiaa vastaan 4. lokakuuta 2015 kirjautettuaan ottelussa kaksi pistettä ja neljä levypalloa. Kaksinumeroisille pistelukemille Korisliigassa Aalto ylsi ensimmäisen kerran 13. marraskuuta Tampereen Pyrintöä vastaan. Aalto pelasi myös seuran kakkosjoukkueessa I-divisioona B:ssä, missä hän teki syyskauden parhaan pistelukemansa (28) marraskuussa Raholan Pyrkivää vastaan. Edustusjoukkueessa hän osallistui myös FIBA Europe Cupiin.http://www.basket.fi/uutiset/kaikki_uutiset/?x122462=31983141http://www.ktpbasket.fi/index.php/uutiset/arkisto/750-mikael- aalto-ktp-basketin-riveihin Mikael Aalto – Suomen Koripalloliitto Helmikuussa 2017 Aalto teki jatkosopimuksen KTP:n kanssa.https://kymensanomat.fi/uutiset/lahella/5e351bc5-2073-4860-9208-8c29ea7d0bdc Kesäkuussa 2018 Aalto siirtyi M1DA:ssa pelanneeseen Kristika Turkuun kaksivuotisella sopimuksella.https://www.koripallo.com/muut/mikael-aalto- lahtee-nostamaa-kristika-turkua-korisliigaan/ == Lähteet == * Mikael Aalto Suomen Koripalloliitto === Viitteet === Luokka:Suomalaiset koripalloilijat Luokka:Vuonna 1994 syntyneet Luokka:Elävät henkilöt
Caino

Caino (”Kain”) on vuonna 1918 valmistunut italialainen mykkäelokuva. Raamatulliseen veljessurma-aiheeseen perustuvan melodraaman on ohjannut Leopoldo Carlucci. Sen päätähti on puolalaissyntyinen elokuvadiiva Helena Makowska. ==Juoni== Kuuluisan laulajan Cécile Herveyn sisar Elda asuu tätinsä kanssa maaseudun rauhassa. Vaatimaton ja kiltti Elda on kihloissa työteliään ja vastuuntuntoisen naapurinsa Bruno Levesonin kanssa, mutta rakastuu pian tämän huikentelevaiseen veljeen Raouliin. Elda ja Raoul menevät naimisiin ja Bruno väistyy heidän tieltään. Samaan aikaan näyttämölle astuu kohtalokas ja viettelevä Cécile, joka kiinnostaa Raoulia paljon enemmän kuin hänen vaimonsa. Elda saa tyttären, mutta kuolee pian synnytyksen jälkeen. Bruno ja hänen äitinsä ottavat pikku Elinan kasvatettavakseen. Raoul muuttaa Cécilen kanssa kaupunkiin, jossa hän tuhlaa perheen omaisuuden uhkapeleihin. Bruno joutuu myymään maatilansa, Cécile lyöttäytyy yhteen varakkaan lordi Gastonin kanssa, ja itsemurhan lavastanut Raoul pakenee ulkomaille. Vuosien kuluttua Raoul saapuu valepuvussa kotiinsa. Hän haluaa maksaa velkansa ja ottaa Elinan mukaansa, mutta saa surmansa kaksinkamppailussa Brunoa vastaan. Raoulin henkilöllisyyden paljastuttua Bruno, tämän äiti ja Elina menettävät järkensä, kun taas Cécile nai petollisen lordi Gastonin. ==Näyttelijät== ==Tuotanto, teemat ja vastaanotto== Leopoldo Carluccin ohjaaman Cainon on tuottanut torinolainen Corona Film. Sen päätähti on Italiassa ja myöhemmin Saksassa työskennellyt puolalaissyntyinen Helena Makowska. Aikansa muiden elokuvadiivojen tapaan hänen henkilöhahmonsa on viettelevä ja häikäilemätön femme fatale, jolla on huomiota herättävä silmämeikki, mutta ei riittävää syvyyttä tai karismaa. Elokuvan lehdistömateriaaleissa Cainoa luonnehdittiin ”intohimodraamaksi” ja ”yläluokan elämän psykologiseksi tutkielmaksi”. Se poikkeaa muista diivaelokuvista ennen kaikkea huolellisesti rakennetulla juonellaan. Visuaalisesti tyylikäs elokuva kiinnittää paljon huomiota otosten sommitteluun ja käyttää muutamissa kohtauksissa päällekkäisvalotusta. Kriitikot ottivat Cainon positiivisesti vastaan ja kiittivät varsinkin sen näyttelijäsuorituksia”. Alankomaiden elokuvamuseossa säilynyt elokuva on nähtävissä European Film Gateway -sivustolla. ==Lähteet== ==Aiheesta muualla== * Luokka:Melodraamat Luokka:Italialaiset mykkäelokuvat Luokka:Vuoden 1918 italialaiset elokuvat
Kirjailijan muistelmia

Kirjailijan muistelmia on Mika Waltarin kirjoittamat muistelmat. Teos ilmestyi 1980 WSOY:n kustantamana, ja sen on toimittanut Ritva Haavikko. Waltari- tutkija Juha Järvelä kertoo kirjoituksessaan tšekkiläisen kääntäjän Markéta Hejkalován Waltari-elämäkerrasta Mika Waltari the Finn (engl. Käännös, WSOY 2008), jossa Hejkalová käsittelee muistelmia lähdekriittisesti. Hän kertoo muistelmien erikoisesta syntyprosessista: Teos syntyi haastatteluina, joissa Waltari saneli kysymyksiin vastaukset nauhalle, Haavikko kirjoitti puhtaaksi ja poisti kysymykset. Hejkalová on saanut Waltarin tyttäreltä Satu Elstelältä toteamuksen, ettei "teoksessa muodostunut kuva ole aina totuudenmukainen". Järvelä pitää tietoa hyvin tärkeänä, sillä tärkeimmät Waltari-tutkijat ovat käyttäneet teosta ja haastatteluja keskeisenä lähteenä.Juha Järvelä: Suomalainen kirjailija tšekkiläisin silmin, Ennen ja nyt 25.8.2009, viitattu 29.12.2015 Luotettavuusongelmaan Juha Järvelä kiinnittää huomiota jo aiemmin Agricolan kirja-arvosteluissa esitellessään Risto Lindstedtin ja Reijo Vahtokarin Waltari-kirjaa Mika Waltari. Muukalainen maailmassa (2007):Juha Järvelä: Tutusta kirjailijasta tutuin sanoin, Agricolan kirja-arvostelut, 25.1.2008, viitattu 29.12.2015 ==Lähteet== Luokka:Mika Waltarin teokset Luokka:Suomalaiset elämäkerrat ja muistelmat Luokka:Vuoden 1980 kirjat
Thomas Jefferson Rusk

Thomas Jefferson Rusk (5. joulukuuta 1803 – 29. heinäkuuta 1857 oli yhdysvaltalainen poliitikko ja juristi. Hän oli Texasin tasavallan sotaministeri maaliskuusta huhtikuuhun 1836 ja uudestaan lokakuusta 1836 marraskuuhun 1837 sekä Texasin korkeimman oikeuden puheenjohtaja vuosina 1838–1840. Hän oli senaatin jäsen vuodesta 1846 kuolemaansa asti. Hän teki itsemurhan. Luokka:Yhdysvaltalaiset poliitikot Luokka:Itsemurhan tehneet Luokka:Vuonna 1803 syntyneet Luokka:Vuonna 1857 kuolleet
Pernaa

Pernaa on kylä Kauhavalla, Etelä-Pohjanmaalla. Kylä sijaitsee valtatie 19:n varrella. Pernaalla toimi Pernaan koulu vuoden 2020 kesään asti, jonka jälkeen koulu lakkautettiin. Koulu perustettiin vuonna 1891. == Lähteet == Luokka:Kauhavan kylät
Milford-luokka

Milford-luokka oli Britannian kuninkaallisen laivaston kahden 74-tykkisen kolmannen luokan linjalaivan muodostama alusluokka. == Suunnittelu == Jean- Louis Barrallierin suunnittelemat alukset tilattiin 16. joulukuuta 1796, mutta toisen tilaus peruutettiin 1800. Ne olivat muunnos suunnittelijan 1795 vesillelasketusta HMS Spenseristä. Niiden aseistuksena oli alemmalla tykkikannella 28 kappaletta 32 naulan ja ylemmällä tykkikannella kolmekymmentä 24 naulan tykkiä. Puolikannella oli neljätoista ja keulakannella kaksi 9 naulan tykkiä, joita täydensi kaksi 32 naulan karronadia. Lisäksi takakannella oli kuusi 18 naulan karronadia.Winfield, Rif s. 40 == Alukset == Milford- luokan linjalaivatWinfield, Rif s. 40-41 Nimi Telakka Tilattu Vesille Palvelus Kohtalo HMS Milford Jacobs, Milford Haven kesäkuu 1798 1. huhtikuuta 1809 toukokuu 1809 romutettu 1846 HMS Princess Amelia Chathamin telakka 1. tammikuuta 1799 tilaus peruutettu maaliskuussa 1800 ==Lähteet== * === Viitteet === *
Pauli Saukkonen

Pauli Saukkonen (s. 20. heinäkuuta 1933 Parikkala) on suomalainen kielentutkija ja emeritusprofessori. Hän on ollut Oulun yliopiston suomen kielen professori vuodesta 1967. Hän on tutkinut stilistiikkaa, semantiikkaa ja kielen teoriaa.Facta 2001, WSOY 1985, 14. osa, palsta 462 Saukkosen puoliso on Maria-Liisa Nevala. ==Teokset== * Suomen kielen taajuussanasto, 1978 (useita tekijöitä) * Mistä tyyli syntyy, 1984 == Lähteet == Luokka:Suomalaiset kielitieteilijät Luokka:Suomalaiset professorit Luokka:Oulun yliopiston professorit Luokka:Vuonna 1933 syntyneet Luokka:Elävät henkilöt
Sauli (sukunimi)

Sauli on muun muassa seuraavien suomalaisten sukunimi: * Anneli Sauli (1932−2022), näyttelijä * Jaakko Sauli (1911–1940), pika- ja keskimatkojen juoksija * Jalmari Sauli, ent. Saxelin (1889–1957), kirjailija, toimittaja * Jonni Sauli, ent. Saxelin (1881–1957), kasvinjalostaja, professori * Liisa Sauli (1917–2014), MTK:n tutkimusosaston päällikkö, professori.
Liisa Sauli

Kaisa Liisa Sauli (o.s. Lehtinen; 23. toukokuuta 1917 Kuhmalahti – 2. syyskuuta 2014 Helsinki) oli suomalainen agronomi, maatalous- ja metsätieteiden tohtori ja MTK:n tutkimusosaston päällikkö ja pääekonomisti. Hänen merkityksensä Suomen maatalouden tukijärjestelmän kehittelyssä oli suuri.Suomalaisen taloustieteen esiäitejä. Kansantaloudellinen aikakauskirja, 3/2000 (96. vsk.), s. 472. (PDF) Hänelle myönnettiin professorin arvonimi vuonna 1978. Sauli valmistui agronomiksi 1943 ja väitteli tohtoriksi 1952. Hän oli Maataloushallituksen maanviljelystaloudellisen tutkimustoimiston aktuaari 1942–1952, Maatilataloudellisen tutkimuslaitoksen va. 1. assist. 1952–1953, MTK:n tutkimusosaston johtaja 1954–1979.Kuka kukin on 1978, s. 874. Runeberg.org. Professori J. O. Sauli oli Liisa Saulin appi. == Lähteet == Luokka:Suomalaiset maataloustieteilijät Luokka:Suomalaiset professorin arvonimen saaneet Luokka:Vuonna 1917 syntyneet Luokka:Vuonna 2014 kuolleet
Syväoja (Jyväskylä)

Syväoja on Jyväskylässä Haukkalan ja Rippalanmäen asuinalueiden lähellä sijaitseva puro, joka laskee Laajavuoren läheltä Myllyjärvestä itään Tuomiojärveen. Puro on noin 1,8 kilometrin pituinen. == Puron kulku == Syväoja alkaa Myllyjärven koillisosasta 106,5 metrin korkeudelta mpy. ja laskee Tuomiojärven pohjoispäähän. Tuomiojärven pinnankorkeus on noin 94,4 metriä, joten pudotusta Syväojalle kertyy noin 12 metriä. Purouoma on mutkitteleva ja useamman metrin levyinen, ja siinä on runsaan veden aikaan kivikkoisissa kohdissa koskipaikkoja. Puron varrella on sekä peltomaata että lehtimetsää. Puro on jyrkimmillään sen yläjuoksulla, jossa on kivinen koskiosuus. Keskijuoksulle tullessa se muuttuu mutkaiseksi vuolteeksi. Puron keskivirtaama on 0,22 kuutiometriä sekunnissa. == Luontoarvoja == Syväojan vedenlaatu on melko hyvä, ja alajuoksua lukuun ottamatta puro on säilynyt luonnontilaisena. Hyvään vedenlaatuun viittaavat yläjuoksun koskilla esiintyvät sammalet ja järvisienet. Väriltään vesi on hieman ruskeaa, sillä siihen ja Myllyjärveen laskee vettä Lammakesuolta sekä metsäojista.Bagge 2012, s. 18–19. Puron fosfori- ja typpikuormitus on vähentynyt 1990-luvulta, ilmeisesti maatalouden vähentyessä valuma-alueella. Syväojassa esiintyviä kalalajeja ovat ainakin ahven, hauki, kuha, salakka ja särki.Bagge 2012, s. 32. Tuomiojärveen istutettuja kirjolohia saattaa myös esiintyä purossa. Taimenia on havaittu ylempää reitiltä. Taimenten ja muiden kalojen vaeltamista Tuomiojärvestä Syväojaan estää alajuoksulla kävelytien alittava rumpu, joka on asennettu liian korkealle, luoden vaikeasti ylitettävän kynnyksen. Syväojan varrella esiintyy haapaa kasvavaa lehtoa, jonka kasvistoon kuuluu muun muassa kevätlinnunherne, lehtokuusama ja punaherukka. Pieneläimistöön kuuluu kirjojokikorento, joka on rauhoitettu Euroopan unionin luontodirektiivin IV liitteen mukaan. Noin viisi hehtaaria Syväojan eteläpuolesta on suojelualuetta kaupungin yleis- ja asemakaavoissa. == Vesistösuhteet == Syväoja sijaitsee Kymijoen vesistössä (vesistöaluetunnus 14) Tuomiojärven–Palokkajärven valuma- alueeella (14.29), johon kuuluvan Syväojan valuma-alueen (14.293) vedet laskevat sen kautta Tuomiojärveen. Syväojan valuma-alueen pinta-ala on 37 neliökilometriä ja järvisyys 5,5 % . Valuma-alueen suurimmat järvet ovat Ylä- Tuomiojärvi (76 ha), Kaitajärvi (32 ha) ja Ruokepuolinen (29 ha). Syväojan vesireitin pääuoma muodostuu muun muassa Myllyjärvestä, Koskelanojasta, Majajärvestä, Majakoskesta, Ylä-Tuomiojärvestä ja Kaitajärvestä. Viimeiset latvaojat mukaan lukien pääuoman pituus on noin 11 kilometriä . == Historiaa == Vuoden 1965 alueliitoksesta vuoden 2009 kuntaliitokseen asti Jyväskylän kaupungin ja maalaiskunnan raja kulki Syväojaa myöten. Puro toimi myös Jyväskylän ja Palokan rekisterikylien rajana. Syväojan yläjuoksulla Myllykoskessa on vesimylly. Purossa on ollut mylly jo noin vuonna 1700, jolloin sen omistivat Palokan kylän kuusi taloa sekä Jyväskylän kylän Nisulan talo. == Lähteet == * === Viitteet === Luokka:Jyväskylän joet Luokka:Syväojan valuma-alue (Jyväskylä)
Thank You for the Demon

__NOTOC__ Thank You for the Demon on ruotsalaisen stoner rock -yhtye Mustaschin kahdeksas studioalbumi. Se julkaistiin tammikuussa 2014 levymerkillä Gain Music Entertainment. Albumi nousi Suomen virallisen listan sijalle 4. Ruotsissa albumi oli ilmestyessään Sweden Rock Magazinen kuukauden levy. == Kappaleet == Kaikki kappaleet kirjoittanut Ralf Gyllenhammar, ellei toisin mainittu. # # # # # # # # # == Kokoonpano == ;Yhtye * Ralf Gyllenhammar – laulu, kitara, piano, taustalaulu * David Johannesson – kitara, laulu (kappale 7), bassokitara (kappale 3) * Mats Stam Johansson – bassokitara * Jejo Perkovic – rummut ;Vierailevat muusikot * Rikard Löfgren – taustalaulu, kuorosovitukset * Gustav Ydenius – musiikkiohjelmointi, jousisovitukset ;Tuotanto * Ralf Gyllenhammar – vastaava tuottaja * Rikard Löfgren – tuottaja, äänittäjä * Gustav Ydenius – tuottaja, äänittäjä * Ronny Lahti – miksaaja * Henrik Jonsson – masteroija * Anders Fästader – grafiikka * Johan Carlén – valokuvat == Arvostelut == * Imperiumi.net: Imperiumi.net: Levyarvio * Soundi: Soundi: Levyarvio == Lähteet == == Aiheesta muualla == * * Thank You for the Demon discogs.com -sivustolla Luokka:Vuoden 2014 albumit Luokka:Mustaschin albumit
Chenjiawon löytöpaikka

Chenjiawon löytöpaikka (, ) on arkeologinen kohde Kiinassa Shaanxin maakunnan Xi’anin prefektuurissa Lantianin piirikunnassa. Siitä on löydetty naaraspuolisen Homo erectuksen leukaluu. == Ympäristö == Löytöpaikka sijaitsee Yehun lähellä 10 kilometriä luoteeseen Lantianin kaupungista Shaanxin maakunnassa. Paikka on ollut leiri tai asuinpaikka avotaivaan alla vailla kallioiden suojaa. Seutu sijaitsee Pohjois-Kiinan lössialueen eteläreunalla, jossa lössiä on kertynyt viime jääkauden ja jääkautta edeltävältä interglasiaalikaudella useita metrejä. Kohde sijaitsee alle 30 kilometrin etäisyydellä toista Homo erectuksen Gongwanglingin löytöpaikasta. == Tutkimushistoria == Leukaluu löytyi vuonna 1963. Sen kuvaili ensimmäisenä Woo vuonna 1964. Sitä ovat myös tutkineet Wu ja Poirier vuonna 1995, jotka mittasivat luut tarkkaan. Leuka ajoitettiin paleomagneettisella ajoitusmenetelmällä vuonna 1989. == Ajoitukset == Kohteen maakerrostuma, mistä löytyi leukaluu, on ajoitettu paleomagneettisella ajoitusmenetelmällä 530 000 vuotta vanhaksi ja mittauksen reuna-arvoiksi saatiin 650 000–500 000 vuotta. == Löytöaineisto == === Ihminen === Samasta piirikunnasta on löytynyt kahdesti ihmisen fossiloituneita luita. Läheltä Gongwanglingista on löydetty kallonkappale ja täältä Chenjiawon löytöpaikalta naaraan leukaluu. Vaikka löydöillä on ikäeroa, on niitä yhdistämällä muodostettu niin sanottu Lantianin ihmisen () pääkallo. Leukaluusta on arvoitu, että yksilö kuului lajiin Homo erectus. Osa sen kulmahampaista olivat irronneet leuasta kuoleman jälkeen, mutta kymmenen poski-, etu- ja kulmahampaasta oli löydettäessä paikoillaan. Poskihampaat olivat kuluneet voimakkaasti ja yksilö arvioidaankin 30–35 vuotta vanhaksi. Tämä on nykykäsityksen mukaan ollut ihmisen keski-ikää. === Kiviesineet === Kohteesta löytyi neljä artefaktia, jotka ovat kiviesineitä. Niiden pituus on 3,7–4,6 senttimetriä. On kuitenkin epävarmaa, liittyvätkö artefaktit leukaluuhun millään tavalla ja ovatko ne edes samanikäisiä. === Eläinfossiilit === Löydetyt eläinten fossiilit kuuluivat 15 eri nisäkäslajille, jotka elivät keskipleistoseenin kaudella. == Katso myös == * Luettelo paleoliittisista kohteista Kiinassa == Lähteet == Luokka:Paleoliittiset kohteet Kiinassa Luokka:Xi’an
Kristian Jensen (jääkiekkoilija)

Kristian Jensen (s. 22. tammikuuta 1996 Odense, Tanska) on tanskalainen jääkiekkoilija, joka on pelannut vuodesta 2017 lähtien Tanskan pääsarjassa Metal Ligaenissa Fredrikshavn White Hawksissa. Jensenin joukkue kaudella 2016–2017 oli SønderjyskE. Sitä ennen hän pelasi SHL:ssä Luleå HF:n joukkueessa kaudella 2014–2015. Pelaajauransa hän aloitti Odense Bulldogsissa, jossa pelasi kaudet 2011–2012 ja 2012–2013. == Pahoinpitelysyyte == Jenseniä syytetään oikeudessa 20. syyskuuta 2019 tapahtuneesta Lucas Bjerre Rasmussenin pahoinpitelystä jääkiekko-ottelussa Tanskassa. Jensen kaatoi Rasmussenin jään pintaan ja löi tätä päähän niin, että pää kolahti voimalla jäähän. Rasmussenilla ei ollut kypärää päässään, kun Jensen löi häntä. Rasmussen sai tilanteessa aivotärähdyksen, minkä lisäksi hänen kasvoistaan murtui useita luita. Maksimirangaistus teosta on kolme vuotta vankeutta. Oikeuden istunto alkaa 15. marraskuuta 2019. Jensen sai 17 ottelun pelikiellon, joka päättyy joulukuun 1. päivänä 2019. == Lähteet == * * * === Viitteet === Luokka:Vuonna 1996 syntyneet Luokka:Elävät henkilöt Luokka:Tanskalaiset jääkiekkoilijat
Mitchell Stephens

Mitchell Stephens (s. 5. helmikuuta 1997 Peterborough, Ontario, Kanada) on kanadalainen jääkiekkoilija, joka pelaa NHL-joukkue Seattle Krakenin organisaatiossa. Stephens on Tampa Bay Lightningin toisen kierroksen varaus vuodelta 2015. == Ura == Stephens varattiin OHL-joukkue Saginaw Spiritiin ensimmäisellä kierroksella kahdeksantena pelaajana vuoden 2013 varaustilaisuudessa. Hänet valittiin pelaamaan Kanada Ontario -joukkueeseen World U-17 Hockey Challengeen. Hän edusti kultaa voittanutta Kanadan alle 18-vuotiaiden maajoukkuetta myös Ivan Hlinkan muistoturnauksessa vuonna 2014. Kaudella 2014–2015 Stephens valittiin pelaamaan CHL Top Prospects Gamessa. Huhtikuussa 2015 hän pelasi Kanadan paidassa alle 18-vuotiaiden maailmanmestaruuskilpailuissa, joissa joukkue sijoittui pronssille. == Lähteet == * * * === Viitteet === Luokka:Kanadalaiset jääkiekkoilijat Luokka:Montreal Canadiensin pelaajat Luokka:Tampa Bay Lightningin varaamat pelaajat Luokka:Vuonna 1997 syntyneet Luokka:Elävät henkilöt
Kangaslampi (Parkano)

Kangaslampi on Pirkanmaalla Parkanossa sijaitseva lampi, joka kuuluu Kokemäenjoen vesistössä Ikaalisten reitin valuma-alueen Parkanonjärven alueeseen. Kangaslampi on osa Riuttasjärven-Linnanjärven aluetta. == Maantietoa == Lampi on 450 metriä pitkä, 230 metriä leveä ja sen pinta-ala on 5,8 hehtaaria. Se sijaitsee Isokankaan länsireunalla ja Kangaslamminnevan itäreunassa. Suo on tiheästi ojitettu. Lampeen on kaivettu viisi ojaa ja lammen vedet virtaavat suo-ojien kautta pois suolta ja laskevat Pikku Vapunnevan ja Rökötesluoman kautta Riuttasjärveen. Lammesta länteen sijaitsee pieni Piikkilampi. Rantaviivan pituus on 1,1 kilimetriä. Rannalle ei ole rakennettu mitään, mutta rantaan johtaa lyhyt tie ohi kulkevalta tieltä. == Historiaa == Vahoissa 1800-luvun pitäjänkartoissa lampi oli nykyisen niminen ja sen laskuoja ulottui nykyiseen suuntaan vain lammen pituuden verran. Sen jälkeen se katosi suolle, jota oja oli "littämässä". Itäpuolen kankaalle (Isokangas) on merkitty pohjois-etelä-suuntainen polku. == Lähteet == Luokka:Riuttasjärven–Linnanjärven alue Luokka:Parkanon järvet
Testosterone

__NOTOC__ Testosterone on ruotsalaisen stoner rock -yhtye Mustaschin yhdeksäs studioalbumi. Se julkaistiin 18. syyskuuta 2015 levymerkillä Gain Music. Albumi vietti Suomen virallisella listalla 5 viikkoa, käyden ylimmillään sijalla 17. == Kappaleet == # # # # # # # # # # #All or Nothing (Japanin bonuskappale) == Kokoonpano == * Ralf Gyllenhammar – laulu, kitara * David Johannesson – kitara * Mats Stam Johansson – basso * Jejo Perkovic – rummut \+ * Rikard Löfgren – tuottaja == Arvostelut == * Imperiumi.net: 8+/10Imperiumi.net: Levyarvio * Soundi: Soundi: Levyarvio == Aiheesta muualla == * * == Lähteet == Luokka:Vuoden 2015 albumit Luokka:Mustaschin albumit